Lav et referat af nedenstående tekst:

Tekst:
Det er kun en uges tid siden, at en tysk turist omkom i Vesterhavet i Sønderjylland efter, at et revlehul havde trukket manden til søs. Og der er lige nu stor risiko for, at de potentielt farlige revehuller opstår. Det skriver TrygFonden Kystsikring i en pressemeddelelse. Det er kraftige bølger, der opstår på grund af pålandsvind, der skaber revlehullerne. Den kraftige vestenvind, som skabte aktive revlehuller i sidste uge, ser ud til at vende tilbage, så der er god grund til at være opmærksom på revlehuller. - Vi har oplevet mange kraftige revlehuller i sidste uge, og der er fortsat risiko for revlehuller mange steder i landet. Vi opfordrer derfor til, at man er meget opmærksom på revlehuller i disse dage især langs de vestvendte kyster, hvor der er udsigt til kraftig pålandsvind, siger Anders Myrhøj, der er chef for drift og sekretariat hos TrygFonden Kystsikring. Revlehuller er skyld i ulykker hvert eneste år. De er i sig selv ganske ufarlige, hvis man kan undgå at gå i panik, når man pludselig driver flere hundrede meter ud i havet. - Hvis man ved, hvordan man skal tackle et revlehul, kan det være ganske ufarligt. Det vigtigste er, at man undgår panik og ikke forsøger at svømme mod strømmen, men i stedet svømmer til siden og herefter ind mod land, siger Anders Myrhøj. Et revlehul opstår, når bølgerne slår hul på de sandbanker , også kaldet revler, der ligger udfor kysten. Når der opstår et hul, starter det en kraftig strøm, der går fra stranden og ud i havet.

Referat:
Kraftig vestenvind øger lige nu risikoen for, at revlehuller opstår ved Vesterhavet.